12.12.2022 г.
BG
Официален вестник на Европейския съюз
L 318/117
(4)
Адресати на Решение за изпълнение (ЕС) 2022/728 на Комисията (6) бяха Белгия, Германия, Гърция, Франция, Кипър, Латвия, Люксембург, Малта, Нидерландия, Румъния и Швеция.
В посоченото решение Комисията установи, че целите за ефективност на разходите при прелитане, включени в проектоплана за ефективност на Швеция за РП3, не са съгласувани с валидните за целия Съюз цели за ефективност, и издаде препоръки за преразглеждането на тези цели.
(5)
В отговор на агресивната война на Русия срещу Украйна, която започна на 24 февруари 2022 г., Съюзът наложи ограничителни мерки, забраняващи кацането и излитането или прелитането без кацане над територията на Съюза на руски въздушни превозвачи, на въздухоплавателни средства, регистрирани в Русия, както и на въздухоплавателни средства, които не са регистрирани в Русия, но са собственост, са наети или са контролирани по друг начин от някое руско физическо или юридическо лице, образувание или орган.
Тези ограничителни мерки и ответните мерки, приети от Русия, доведоха до промени във въздушното движение в европейското въздушно пространство.
Някои държави членки, включително Швеция, бяха сериозно засегнати от значително намаляване на броя на прелитанията без кацане през въздушното пространство, за което отговарят.
Въпреки това, на равнището на Съюза наблюдаваното въздействие върху броя на полетите беше ограничено, в сравнение с рязкото намаляване на въздушното движение в цяла Европа в резултат на избухването на пандемията от COVID-19.
(6)
На 13 юли 2022 г. Швеция представи на Комисията за оценка преработен проектоплан за ефективност за РП3 („преработен проектоплан за ефективност“).
(7)
Органът за преглед на ефективността, който оказва съдействие на Комисията при прилагането на схемата за ефективност съгласно член 11, параграф 2 от Регламент (ЕО) № 549/2004, представи на Комисията доклад със своето становище относно оценката на преработения проектоплан за ефективност.
(8)
В съответствие с член 15, параграф 1 от Регламент за изпълнение (ЕС) 2019/317 Комисията е оценила съгласуваността на местните цели за ефективност, включени в преработения проектоплан за ефективност, въз основа на критериите за оценка, определени в точка 1 от приложение IV към посочения регламент за изпълнение, и с оглед на местните обстоятелства.
По отношение на всяка ключова за ефективността област и свързаните с нея цели за ефективност Комисията допълни оценката си с преглед на елементите, определени в точка 2 от приложение IV към същия регламент за изпълнение.
(9)
В базовата прогноза за въздушното движение на Службата за статистически данни и прогнозиране („STATFOR“) на Евроконтрол, публикувана през юни 2022 г., са взети предвид промените в обстоятелствата, посочени в съображение (5).
Въз основа на тази прогноза Комисията отбелязва, че през остатъка от РП3 пред Швеция остава перспективата за значително влошено въздушно движение вследствие на агресивната война на Русия срещу Украйна.
Тъй като тези промени в обстоятелствата оказват значително въздействие върху целите за ефективност, включени в преработения проектоплан за ефективност, те следва да бъдат взети предвид при оценката на местните цели за ефективност, включени в него.
ОЦЕНКА НА КОМИСИЯТА
Оценка на целите за ефективност в ключовата за ефективността област „безопасност“ (10)
По отношение на ключовата за ефективността област „безопасност“ Комисията е извършила оценка на съгласуваността на представените от Швеция цели относно ефективността на управлението на безопасността от страна на доставчиците на аеронавигационно обслужване („ДАНО“) въз основа на критерия, определен в точка 1.1 от приложение IV към Регламент за изпълнение (ЕС) 2019/317.
(11)
Местните цели за ефективност за безопасността, предложени от Швеция за основния доставчик на аеронавигационно обслужване, а именно LFV, по отношение на ефективността на управлението на безопасността, представени в разбивка според целите за управление на безопасността и изразени като ниво на изпълнение, са следните:
(6) Решение за изпълнение (ЕС) 2022/728 на Комисията от 13 април 2022 г. относно несъгласуваността на определени цели за ефективност, заложени в проектоплановете за ефективност на национално равнище или на равнище функционален блок въздушно пространство, представени от Белгия, Германия, Гърция, Кипър, Латвия, Люксембург, Малта, Нидерландия, Румъния, Франция и Швеция в съответствие с Регламент (ЕО) № 549/2004 на Европейския парламент и на Съвета, с валидните за целия Европейски съюз цели за ефективност за третия референтен период и определяне на препоръки за преразглеждане на тези цели (ОВ L 135, 12.5.2022 г., стр. 4).